**UPUTE ZA POVRATAK U ŠKOLU ZA UČENIKE NIŽIH RAZREDA I NJIHOVE RODITELJE**

Dragi učenici, roditelji i učitelji,

Sukladno uputama HZJZ i Ministarstva znanosti i obrazovanja učenici razredne nastave, posebni razredni odjeli kao i učenici s teškoćama koji imaju asistenta od ponedjeljka, 25. svibnja 2020., mogu krenuti u školu.

Nastava će se održavati prema rasporedu 1. smjene (dopodnevna smjena), početak nastave je u 7:55 sati, a završetak u 12:20 sati i u matičnoj školi i u PŠ Nova Jošava. Prijevoz učenika putnika biti će organiziran prema uobičajenom rasporedu. Nastava će biti osigurana uz poštivanje svih mjera opreza (dezinfekcija ruku, razmak stolica i stolova itd.).

Prehrana je osigurana za učenike u matičnoj školi.

Učitelji razredne nastave i predmetne koji izvode nastavu od 1. do 4. razreda biti će na raspolaganju i u nastavi na daljinu za one učenike koji ne dolaze na nastavu iz opravdanih razloga. Od ponedjeljka 25. svibnja 2020. evidentiraju se izostanci učenika koje roditelji moraju opravdati.

**UPUTE ZA RODITELJE:**

* **Ne dolaziti u pratnji djeteta ako imate simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako im je izrečena mjera samoizolacije ili ako imaju saznanja da su zaraženi s COVID-19**
* **Ne dovodite dijete u školu ako dijete ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako ima izrečenu mjera samoizolacije ili ako je dijete zaraženo s COVID-19**
* **U školu učenici dolaze i odlaze sami organiziranim prijevozom ili u pratnji roditelja uz preporuku da roditelji ili druge osobe u pratnji djeteta ne ulaze u školsku ustanovu**
* **Prije odlaska u školu, roditelji su dužni djetetu izmjeriti temperaturu te ako je povišena ne dovoditi dijete u školu**

**UPUTE ZA UČENIKE:**

* **Držati razmak**
* **Redovito prati ruke tekućom vodom i sapunom (ruke se peru prije ulaska u svoju skupinu/učionicu, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa i kada ruke izgledaju prljavo)**
* **Nije potrebno nositi zaštitnu masku**
* **Ne dijeliti osobne stvari s drugim učenicima**
* **Pri kašljanju i kihanju koristiti maramice koje poslije treba baciti u koš za otpad s poklopcem te oprati ruke. Pri kašljanju i kihanju treba okrenuti lice od drugih osoba te izbjegavati dodirivanje lica, usta i očiju**
* **Izbjegavati dijeljenje čaša, šalica, posuđa i pribora za jelo s drugim osobama**

**UPUTE ZA UČITELJE/ICE:**

* **Obavezno je mjeriti tjelesnu temperaturu svaki dan prije odlaska na posao te u slučaju povećane tjelesne temperature ne dolaziti na posao već se javiti ravnatelju i izabranom liječniku obiteljske medicine**
* **Ne preporučuje se nošenje rukavica, prednost se daje učestalom pranju i dezinficiranju ruku**
* **Zaštitna maska nije obavezna**
* **Po ulasku u ustanovu potrebno je dezinficirati mobitele**
* **Neophodno je poticati fizički razmak i pojačanu osobnu higijenu djece**
* **Dezinfekcija ruku uz prednost pranja ruku tekućom vodom i sapunom**
* **Dezinfekcija potplata na cipelama na ulazu u školsku zgradu**
* **Provoditi što je više moguće vremena s učenicima na otvorenom**
* **Ne provoditi nastavu TZK-a u zatvorenom prostoru**
* **Smanjiti fizički kontakt djece iz jedne odgojno-obrazovne skupine s drugom djecom**